text: পিরোজপুর সরকারি উচ্চ বিদ্যালয় হলো বাংলাদেশের পিরোজপুর জেলার অবস্থিত একটি মাধ্যমিক শিক্ষাপ্রতিষ্ঠান। এটি ১৯০৯ সালে স্থাপিত হয়। বিদ্যালয়টি দেশবরেণ্য অসংখ্য গুরুত্বপূর্ণ ব্যক্তিত্ব, শিক্ষাবিদ, কবি, সাহিত্যিক, নাট্যকার, ব্যবসায়ী, সরকারি ও প্রশাসনিক কর্মকর্তা, নন্দিত জাদুকরসহ রাজনৈতিক ব্যক্তিত্বদের স্মৃতি বহন করছে।
  
  ইতিহাস 
  ১৮৫৯ সালে স্থাপিত মহাকুমা শহরটিতে ১৮৬৫ সালে থেকে শিক্ষিত ও সচেতন সম্প্রদায়ের বসতি গড়ে ওঠে। ১৮৬৬-৬৭ সালে স্যার জন লরেন্সের সময় পিরোজপুর সরকারি উচ্চ বিদ্যালয়টি ‘ন্যাশনাল স্কুল’ নামে একটি নিম্ম মাধ্যমিক বিদ্যালয় হিসেবে স্থাপিত হয়। পরে ১৮৮২ সালে নিম্ম মাধ্যমিক বিদ্যালয়টিকে উচ্চ মাধ্যমিক বিদ্যালয়ে উন্নীত করা হয়। ১৮৮৫ সালের ১৪ই ডিসেম্বর ৬.৬৮ একর ভূমি বৃটিশ সরকার বিদ্যালয় কর্তৃপক্ষের কাছে আবেদনের পরিপ্রেক্ষিতে ন্যাস্ত করে। ১৯০৯ সালে ১৯শে এপ্রিল পিরোজপুর উচ্চ মাধ্যমিক বিদ্যালয়কে সরকারি বিদ্যালয় হিসেবে ঘোষণা করা হয়। ১ জুলাই থেকে প্রতিষ্ঠানটি সরকারি উচ্চ মাধ্যমিক বিদ্যালয় হিসেবে কাজ শুরু করে। ২০০৫ সালে স্কুল চত্বরের উত্তরে আরেকটি নতুন দ্বিতল ছাত্রবাস নির্মিত হয়েছে। বর্তমানে বিদ্যালয়টি সর্বমোট ৮.৮২ একর জমির উপর অবস্থিত। স্কুল প্রতিষ্ঠার কয়েক বছরের মধ্যেই এখানকার ছাত্ররা কৃতিত্বের পরিচয় দেন।
  
  শিক্ষার্থীদের পোষাক 
  স্কুলের নির্দিষ্ট পোশাক হল সাদা শার্ট, সাদা প্যান্ট ও সাদা জুতো। শার্ট ফুল হাতা বা হাফ হাতা দুটোই গ্রহণযোগ্য। শার্টের পকেটে স্কুলের মনোগ্রামযুক্ত ব্যাজ থাকা আবশ্যক।
  
  কৃতি প্রাক্তন শিক্ষার্থীগন 
  
   তফাজ্জেল হোসেন মানিক মিয়া
   কবি আহসান হাবীব
   অধ্যাপক কবীর চৌধুরী
   মেজর (অব.) জিয়াউদ্দিন
   অভিনেতা গোলাম মোস্তফা
   মোস্তফা জামাল হায়দার
   যাদুকর জুয়েল আইচ
   মো. মূসা
   মোর্শেদ কুলি খান
   শোভন মন্ডল
  
  ১ শতাব্দী ১ যুগ উৎযাপন 
  আগামী ০৩ ডিসেম্বর, ২০২১ খ্রিস্টাব্দে পিরোজপুর সরকারী উচ্চ বিদ্যালয়ের  - ১ শতাব্দী ১ যুগ পূর্তি উপলক্ষে বিদ্যালয়ের প্রাক্তন ছাত্রদের নিয়ে এক মেগা পুনর্মিলনীর আয়োজন করা হয়েছে।
  
  তথ্যসূত্র
title: পিরোজপুর সরকারি উচ্চ বিদ্যালয়